So‘nggi ma’lumotlarga ko‘ra, Nyu-York shtatida koronavirusga chalinganlar soni 180 mingdan ortiq bo‘lib, 9 mingga yaqin kishi vafot etgan. Koronavirus epidemiyasi bilan bog‘liq og‘ir vaziyat yuzaga kelgan Nyu-York shtatidagi kasalxonalarda bemorlar soni kamaymoqda. Bu haqda AQSh prezidenti Donald Tramp ma’lum qildi. "Kasalxonalarda bo‘sh koykalar borgan sari ko‘payayotganligi yaxshi belgi hisoblanadi. Biz Nyu-Yorkdagi kasalxonalarga Comfort suzuvchi hospitali va Javits markazidan 418 nafar shifokor, hamshira va respirator terapevtlarini yubordik. Bizda keragidan ortiq koykalar mavjud. Yaxshi!" – deb yozdi Tramp Twitter akkauntida. So‘nggi ma’lumotlarga ko‘ra, Nyu-York shtatida koronavirusga chalinganlar soni 180 mingdan ortiq bo‘lib, 9 mingga yaqin kishi vafot etgan. Butun AQSh bo‘yicha esa bemorlar soni 527 mingdan oshib ketgan, 20,6 mingdan ortiq o‘lim qayd etilgan. Mamlakat ushbu ko‘rsatkichlar bilan dunyoda yetakchi bo‘lib turibdi.